पाएं अपने शहर की ताज़ा ख़बरें और फ्री ई-पेपरडाउनलोड करें
कांदिवली पुलिस ने बांद्रा से बोरिवाली के बीच दर्जनों मेडिकल स्टोर्स में चोरी करने के आरोप में गिरफ्तार एक शख्स को क्वारैंटाइन सेंटर से फरार होने के कुछ ही देर बाद उसके घर से गिरफ्तार कर लिया। वह फरार होकर घर पहुंचा तो पत्नी ने संक्रमण से खतरे को देखते हुए पुलिस को इसकी जानकारी दे दी और आरोपी पकड़ा गया।
आरोपी की पहचान करीम सबुला खान उर्फ पाव के रूप में हुई है और वह कांदिवली पश्चिम के साईं नगर के क्वारैंटाइन सेंटर से भर्ती था। गिरफ्तारी के बाद हुए मेडिकल चैकअप में उसमें संक्रमण की पुष्टि हुई थी। जांच में सामने आया है कि आरोपी क्वारैंटाइन सेंटर की खिड़की में लगी जाली काट कर फरार हुआ था।
ऐसे हुई आरपी की गिरफ्तारी
कांदीवली वरिष्ठ पुलिस निरीक्षक बाबा साहेब सालुंखे ने बताया कि क्वारैंटाइन सेंटर से फरार होने के बाद हमने उसकी पत्नी से संपर्क किया और उन्हें बताया कि करीम कोरोना पॉजिटिव है और उसके घर आने पर तुरंत सूचना दी जाए। हमने पत्नी को कोरोना होने का डर भी दिखाया और यह काम कर गया। करीम जैसे ही घर पहुंचा, उसकी पत्नी ने हमें फोन कर इसकी सूचना दी और हमने जाकर उसे गिरफ्तार कर लिया। पकड़ने के बाद उसे PPE किट में उसे फिर से क्वारैंटाइन सेंटर लेकर आ गए। ठीक हो जाने के बाद उसे अदालत में पेश किया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn